Babelscape/SREDFM huggingface dataset:
Ζωγράφος της Πενθεσίλειας

Ζωγράφος της Πενθεσίλειας είναι το συμβατικό όνομα ενός αγγειογράφου του λεγόμενου Ελεύθερου Ερυθρόμορφου Ρυθμού της αττικής αγγειογραφίας. Το έργο του χρονολογείται μεταξύ 460 και 430 π.Χ. περίπου και αποτελείται κυρίως από ερυθρόμορφες κύλικες και πυξίδες σε λευκό βάθος. 

Το έργο του Ζωγράφου της Πενθεσίλειας εντάσσεται τεχνοτροπικά στην Πρώιμη Κλασική Περίοδο και συνεχίζει την παράδοση του Ζωγράφου του Πιστόξενου και του εργαστηρίου του. Ο ίδιος ή το εργαστήριό του συνέχισαν να δουλεύουν ως την προχωρημένη Ώριμη Κλασική Περίοδο, τα έργα τους όμως αυτής της περιόδου είναι χαμηλότερης ποιότητας και αντικατοπτρίζουν ένα ξεπερασμένο πνεύμα.

Χαρακτηριστικές του Ζωγράφου της Πενθεσίλειας είναι οι πολύ μεγάλες μορφές, που γεμίζουν ασφυκτικά το μετάλλιο των κυλίκων. Η τάση αυτή φανερώνει την προσπάθεια των αγγειογράφων της περιόδου να τοποθετήσουν τις μορφές τους στο χώρο αποδεσμεύοντάς τις από την ενιαία γραμμή εδάφους, η οποία χαρακτηρίζει τα αρχαϊκά έργα ζωγραφικής.

Στο έργο από το οποίο πήρε το όνομά του απεικονίζεται ο Αχιλλέας να σκοτώνει κατά τη διάρκεια του Τρωικού Πολέμου την Πενθεσίλεια, τη βασίλισσα των Αμαζόνων, που πολεμούσε στο πλευρό των Τρώων. Στην κύλικα αποτυπώνεται η τραγική στιγμή που ο Αχιλλέας έχει χτυπήσει την Πενθεσίλεια, γοητεύεται όμως από την ομορφιά της και, καθώς εκείνη πεθαίνει, μετανιώνει για την πράξη του.

Μαθητές του Ζωγράφου της Πενθεσίλειας υπήρξαν ο Ζωγράφος του Aberdeen, ο Ζωγράφος του Curtius και ο Ζωγράφος του Γάμου.


Πενθεσίλεια
Ανώτατο Εκπαιδευτικό Ίδρυμα Πειραιά Τεχνολογικού Τομέα

Το Ανώτατο Εκπαιδευτικό Ίδρυμα Πειραιά Τεχνολογικού Τομέα (Α.Ε.Ι. Πειραιά Τ.Τ.) ήταν τεχνολογικό εκπαιδευτικό ίδρυμα με έδρα τον Άγιο Ιωάννη Ρέντη στον Πειραιά. Ιδρύθηκε με τον νόμο 1404/1983 ως Εκπαιδευτικό Ίδρυμα της Ελληνικής Τριτοβάθμιας Εκπαίδευσης, ενώ, μέχρι το 2013, ο τίτλος του ιδρύματος ήταν "Τεχνολογικό Εκπαιδευτικό Ίδρυμα Πειραιά" (Τ.Ε.Ι. Πειραιά). Το 2018, με το ΦΕΚ 4521/2018, το Α.Ε.Ι. Πειραιά Τ.Τ. συγχωνεύθηκε με το Τ.Ε.Ι. Αθήνας και με αυτό τον τρόπο δημιουργήθηκε το Πανεπιστήμιο Δυτικής Αττικής.

Το Ανώτατο Εκπαιδευτικό Ίδρυμα Πειραιά Τεχνολογικού Τομέα παρείχε προγράμματα: Προπτυχιακών Σπουδών τετραετούς διάρκειας (8 εξαμήνων) απονέμοντας "Πτυχία Ανώτατης Τεχνολογικής Εκπαίδευσης". Επίσης, παρέχει προγράμματα Μεταπτυχιακών Σπουδών (αυτόνομα ή σε συνεργασία με άλλα πανεπιστήμια της Ελλάδας της Κύπρου και του εξωτερικού) απονέμοντας "Μεταπτυχιακά Διπλώματα Ειδίκευσης".

Στα πλαίσια της αποστολής του, έδινε ιδιαίτερη έμφαση στην Ανώτατη Εκπαίδευση και τις Εφαρμογές Επιστημών και Τεχνολογίας, στα αντίστοιχα επαγγελματικά πεδία. Στο πλαίσιο αυτό συνδύαζε την ανάπτυξη του κατάλληλου θεωρητικού υποβάθρου σπουδών (Μαθήματα Θεωρίας) με υψηλού επιπέδου εργαστηριακή και πρακτική άσκηση (Εργαστήρια και Πρακτική Άσκηση).

Οι εγκαταστάσεις βρίσκονται στον Άγιο Ιωάννη Ρέντη επί των οδών Πέτρου Ράλλη και Θηβών 250, στην ιστορική περιοχή του αρχαίου Ελαιώνα των Αθηνών σε συνολική έκταση 100.000τμ, ενώ ο δομημένος χώρος υπερβαίνει τα 50.000τμ., ενώ αποτελείται από κτίρια Ενεργειακά Αναβαθμισμένα. Εκτός των διδακτηρίων, υπάρχει η Βιβλιοθήκη με αναγνωστήριο 400 θέσεων, το Συνεδριακό Κέντρο με κύρια αίθουσα 500 θέσεων, το Εστιατόριο, Αναψυκτήρια κ.ά. Από το 2004 λειτουργούσε και παράρτημα στις Σπέτσες, στις βορειοδυτικές παρυφές της πόλης, στις εγκαταστάσεις της ιστορικής Αναργυρείου και Κοργιαλενείου Σχολής.

Σήμερα, στις εγκαταστάσεις του πρώην Α.Ε.Ι. Πειραιά Τ.Τ στεγάζεται η Πανεπιστημιούπολη Αρχαίου Ελαιώνα του Πανεπιστημίου Δυτικής Αττικής.
Σιμωνίδης ο Κείος

Ο Σιμωνίδης ο Κείος (Ιουλίδα Κέας, 556 π.Χ. - Ακράγαντας ή Συρακούσες, 469 π.Χ.) ήταν Έλληνας λυρικός ποιητής. Γεννήθηκε στην Ιουλίδα της νήσου Κέα όπου διδάχθηκε ποίηση και μουσική και συνέθεσε παιάνες προς τον Απόλλωνα. Μετακινήθηκε στην Αθήνα υπό την αιγίδα του Ιππάρχου. Μετά την δολοφονία του προστάτη του 514 π.Χ. μετοίκησε στην Θεσσαλία. Μετά την μάχη του Μαραθώνα επέστρεψε στην Αθήνα και αμέσως μετά πήγε στην Σικελία στην αυλή του Ιέρωνα όπου έμεινε μέχρι το θάνατο του.
Ζαν-Μπατίστ Καμίλ Κορό

O Ζαν-Μπατίστ Καμίλ Κορό ("Jean-Baptiste Camille Corot", 16 Ιουλίου 1796 – 22 Φεβρουαρίου 1875) ήταν Γάλλος ζωγράφος, γνωστός κυρίως για τις τοπιογραφίες του. Φιλοτέχνησε πορτρέτα, τοπία και συνέθεσε μεγάλους ιστορικούς πίνακες. Χαρακτηρίστηκε επίσης για τη γενναιοδωρία του, ενισχύοντας νέους καλλιτέχνες.
Πιερ Πάολο Παζολίνι

Ο Πιερ Πάολο Παζολίνι ("Pier Paolo Pasolini", 5 Μαρτίου 1922 – 2 Νοεμβρίου 1975) ήταν Ιταλός ηθοποιός, ποιητής, συγγραφέας, σεναριογράφος και σκηνοθέτης.
Monkey D. Luffy

thumb|280px|O "Luffy" ετοιμάζει μια επίθεση.
Ο Monkey D. Luffy (ελληνικά: Μόνκυ Ντι Λούφυ) είναι ο κεντρικός χαρακτήρας στο anime και manga "One Piece". Είναι καπετάνιος των Straw-Hat Pirates και διακρίνεται για την χρυσή του καρδιά και την απεριόριστη πείνα του. Όνειρό του είναι να γίνει ο βασιλιάς των πειρατών, βρίσκοντας τον θησαυρό του Gol D. Roger. Έχει φάει ένα φρούτο του διαβόλου (Devil Fruit) το οποίο έκανε το σώμα του λάστιχο. Είναι 19 ετών.
Καράτε

thumb|right|200px|Αγώνας κιοκουσίν καράτε.
thumb|right|200px|Καρατέκα σε επίδειξη
Το καράτε (Ιαπ: 空手道) είναι πολεμική τέχνη με καταγωγή από την Οκινάουα της Ιαπωνίας. Το όνομά της στα ιαπωνικά σημαίνει "άδειο χέρι", που πέρα από τη σημασία του ότι στο καράτε δεν χρησιμοποιούνται όπλα, ουσιαστικά σημαίνει ότι κάποιος πρέπει να αδειάσει την ψυχή και το μυαλό του από την περηφάνια και τα πάθη, και αναζητήσει την αρετή στην τελειοποίηση της τέχνης του. Τα πιο διαδεδομένα συστήματα παραδοσιακού καράτε παγκοσμίως είναι το Shotokan, το Gōjū-Ryū, το Wado-Ryu, το Shito-Ryu και το Uechi-Ryu και το Shidokan. Τα Shorin-Ryu,Goju-Ryu και Uechi-Ryu είναι αδελφά σύστημα με κοινές ρίζες στο Κινέζικο Κουνγκ-Φου. 
Στις αρχές του 1900 οι πολεμικές τέχνες άδειων χεριών της Οκινάουα χωρίζονταν σε 4 γκρουπ ανάλογα με την περιοχή που τα εξασκούσαν:
(1) Shuri-Te,
(2) Naha-Te,
(3) Tomari-Te 
(4) Pangai-Noon 
Για κάποιους το Pangai-noon συγκαταλέγεται στα Naha-Te συστήματα με βάση την πόλη της Νάχα.

Μετά τις 25 Οκτωβρίου του 1936 το γκρουπ “Shuri -Te ” μετονομάστηκε σε “ Shorin -Ryu ” το γκρουπ “Naha -Te ” σε “Goju -Ryu ” και το γκρουπ “Tomari -Te ” ενώθηκε με τα δύο προηγούμενα. Το έτος 1940 το τέταρτο γκρουπ “Pangai -Noon ” μετονομάστηκε σε “Uechi -Ryu ”.

Το 2005 η Συνέλευση του Νομού της Οκινάουα επίσημα ανακήρυξε την ημέρα της 25 ης Οκτωβρίου σαν «Μέρα του Καράτε».
The Dark Side of the Moon

The Dark Side of the Moon είναι ένα άλμπουμ του συγκροτήματος Pink Floyd που κυκλοφόρησε το 1973. Οι στίχοι των τραγουδιών αναφέρονται στην καθημερινή ζωή των ανθρώπων, τα προβλήματα, τις συνήθειες, θέματα όπως ο χρόνος, η απληστία, οι συγκρούσεις, τα ταξίδια, οι ψυχικές διαταραχές και ο Θάνατος.

Μαζί με το The Wall θεωρείται ως ένα από τα καλύτερα δείγματα δουλειάς των Pink Floyd. Πολλοί κριτικοί έχουν χρησιμοποιήσει το δίσκο ως κριτήριο διαχωρισμού μεταξύ της κλασικής Ροκ και ηλεκτρονικής μουσικής. Και τα τέσσερα μέλη του συγκροτήματος (Ντέιβιντ Γκίλμορ, Νικ Μέισον, Ρότζερ Γουώτερς και Ρίτσαρντ Ράιτ) πήραν μέρος στην δημιουργία και την παραγωγή του δίσκου.
Παναγιώτης Κόκορας

Ο Παναγιώτης Κόκορας (Πτολεμαΐδα, 1974) είναι Έλληνας συνθέτης, ιδρυτικό μέλος και αντιπρόεδρος του Ελληνικού Συνδέσμου Συνθετών Hλεκτροακουστικής Mουσικής (ΕΣΣΗΜ).
Ελένη Οικονομοπούλου

Η Ελένη Οικονομοπούλου (1912 – 1999) ήταν Ελληνίδα συνθέτρια.
Roronoa Zoro

Ο "Zoro" ετοιμάζεται για την μάχη του με τον "[[Daz Bones]]".
Ο Roronoa Zoro (ελληνικά: Ρορονόα Ζόρο) είναι χαρακτήρας από το anime και manga One Piece και το πρώτο μέλος του πληρώματος των Straw-Hat Pirates (μετά τον ιδρυτή Monkey D. Luffy). Είναι ξιφομάχος και χρησιμοποιεί 3 σπαθιά στο δικό του, προσωπικό στυλ μάχης (Santōryū). Έχει απλοϊκό τρόπο σκέψης, είναι όμως διορατικός και συχνά σοφός. Αρέσκεται στο να κοιμάται και να πίνει λίγο παραπάνω. Όνειρό του είναι να γίνει ο ισχυρότερος ξιφομάχος του κόσμου. Είναι 19 ετών στην αρχή της σειράς, αλλά ύστερα από δύο χρόνια προπόνησης, επέστρεψε 21 ετών. Είναι επικηρυγμένος για 320.000.000 Berī ενώ αρχικά η τιμή του ήταν 60.000.000 Berī.
Μελανόμορφη αγγειογραφία

Μελανόμορφη αγγειογραφία ή Μελανόμορφος ρυθμός χαρακτηρίζεται η αρχαία ελληνική ζωγραφική αγγείων που αποδίδει τα εικονιστικά και διακοσμητικά μοτίβα με μαύρο χρώμα πάνω στην ανοικτόχρωμη επιφάνεια του πηλού και τις λεπτομέρειες με εγχάραξη, αντίθετα από ό,τι ο ερυθρόμορφος ρυθμός.
Νίνο Ρότα

Ο Νίνο Ρότα ("Giovanni "Nino" Rota Rinaldi", 3 Δεκεμβρίου 1912 - 10 Απριλίου 1979) ήταν Ιταλός συνθέτης. Έχει γίνει γνωστός για την μουσική που έγραψε για την ταινία "Ο Νονός", αλλά και για την μακροχρόνια συνεργασία του με τον Φεντερίκο Φελίνι.

Γεννημένος στο Μιλάνο από γονείς μουσικούς, άρχισε από μικρή ηλικία τις σπουδές του στο ωδείο της πόλης. Μετά από λίγα χρόνια ο δάσκαλος του τον έπεισε να πάει για σπουδές στην Φιλαδέλφεια των Ηνωμένων Πολιτειών, κάτι που ο ίδιος έπραξε. Εκεί έμεινε για τρία χρόνια όπότε επέστρεψε στην Ιταλία. 

Την πρώτη μουσική για ταινία έγραψε το 1933 για το Treno Popolare του Ραφαέλο Ματεράτσο. Μετά από περίπου 20 χρόνια γνώρισε τον Φεντερίκο Φελίνι και από εκεί ξεκινάει μια συνεργασία που κράτησε για περίπου 30 χρόνια. Έγραψε μουσική για ταινίες όπως το "Λα Στράντα", το Γλυκιά ζωή" , το "8 1/2", το "Βατερλώ" , το "Ρωμαίος και Ιουλιέτα" και για τον "Νονό".

Τιμήθηκε με Όσκαρ για τη μουσική του στον "Νονό ΙΙ" το 1975.

Έχει γράψει μουσική για πάνω από εκατό ταινίες αλλά και για δέκα όπερες, πέντε μπαλέτα και αρκετές συμφωνικές συνθέσεις.
Ευγένιος Σπαθάρης

Ο Ευγένιος Σπαθάρης (Κηφισιά Αττικής, 2 Ιανουαρίου 1924 - Αθήνα, 9 Μαΐου 2009) ήταν Έλληνας καλλιτέχνης του ελληνικού θεάτρου σκιών, ένας από τους πιο σημαντικούς καραγκιοζοπαίχτες και ζωγράφος.
Renault

Ο όμιλος Renault () είναι γαλλική αυτοκινητοβομηχανία που παράγει επιβατικά αυτοκίνητα, επαγγελματικά οχήματα, λεωφορεία και φορτηγά και είναι παρούσα σε 118 χώρες.

Η εταιρεία Renault ιδρύθηκε στις 25 Φεβρουαρίου 1899. Όταν τα αυτοκίνητα της εταιρείας εξάγονταν στις Η.Π.Α. στις δεκαετίες του 1950 και του 1960, αποφασίστηκε το όνομά της να προφέρεται «Ρενάλτ» στις διαφημιστικές καμπάνιες της Αμερικής και αυτή η ονομασία εξακολουθεί να χρησιμοποιείται μέχρι και σήμερα. Παρόλα αυτά, σήμερα στην Ελλάδα και σε πολλές χώρες της Ευρώπης, συμπεριλαμβανόμενης και της Γαλλίας, εξακολουθεί να προφέρεται «Ρενώ».
Νικόλαος Ροζάν

Ο Νικόλαος Ροζάν (1883-3 Δεκεμβρίου 1951) ήταν Έλληνας ηθοποιός, ίσως ο μεγαλύτερος Έλληνας τραγωδός μαζί με τον μεγάλο Αιμίλιο Βεάκη, με τον οποίο έπαιζε εναλλάξ στο Εθνικό Θέατρο σχεδόν όλους τους πρωταγωνιστικούς τραγικούς ρόλους (Οιδίπους, Βασιλιάς Ληρ, Έμπορος της Βενετιάς, Ιούλιος Καίσαρ, κ.α.) . Γεννήθηκε στην Κωνσταντινούπολη το 1883 από Γάλλο πατέρα (Λυσιέν ντε Ροζάν, ευπατρίδης βιομήχανος πορσελάνης από την Μασσαλία) και Ελληνίδα μητέρα (Αικατερίνη Νιώτη από την Ερμούπολη Σύρου). Ερχόμενος στην Αθήνα για σπουδές στο Πανεπιστήμιο έλαβε την ελληνική υπηκοότητα και το 1902 συμμετείχε στη Νέα Σκηνή του Χρηστομάνου. Αργότερα και κατόπιν διαγωνισμού προσλήφθηκε στο Βασιλικό Θέατρο. Ακολούθησαν πολλές πρωταγωνιστικές εμφανίσεις του στους θιάσους της Μαρίκας Κοτοπούλη και της Κυβέλης καθώς και σαν επικεφαλής του δικού του θιάσου με τους Φυρστ, Νέζερ και Μυράτ.

Αρχικά έπαιξε σε κωμωδίες όπου και διέπρεψε, αργότερα όμως επιδόθηκε σε δραματικούς και τραγικούς ρόλους. Με την ανασύσταση του Εθνικού Θεάτρου το 1933 προσελήφθη εκ νέου, όπου και παρέμεινε μέχρι το τέλος της ζωής του. Μεταξύ άλλων υπήρξε δάσκαλος τού Αλέξη Μινωτή και τού Μάνου Κατράκη. Πρωταγωνίστησε στους βασικούς ρόλους όλων σχεδόν των αρχαίων τραγωδιών (ως Δαρείος, Οιδίπους Τύραννος, Κρέων, Ορέστης) καθώς και σε έργα του Σαίξπηρ (ως Βασιληάς Ληρ, Οθέλλος, Σάυλωκ, Ριχάρδος Γ' , Ιούλιος Καίσαρ, κά.).

Ο Νικόλαος Ροζάν είχε παντρευτεί την ηθοποιό Μερόπη Ροζάν (το γένος Λαμψιάδη, από το Αϊβαλί Μικράς Ασίας) με την οποία και απέκτησε 2 κόρες την Ρένα Καλαμάρου, επίσης ηθοποιό και την Μάγια Βούρου, δικηγόρο. Πέθανε στην Αθήνα το 1951, υποφέροντας από χρόνιο καρδιακό νόσημα. Εγγονός του είναι ο σκηνοθέτης, ηθοποιός και μεταφραστής Γιώργος Βούρος.
Έλλη Φωτίου

Η Έλλη Φωτίου (γεν. Ευαγγελία Τριγονοπούλου, Πειραιάς 30 Σεπτεμβρίου 1939-), του Φωτίου και της Αναστασίας είναι Ελληνίδα ηθοποιός του θεάτρου και του κινηματογράφου.
Renault Mégane

Το Renault Mégane είναι μικρομεσαίο οικογενειακό αυτοκίνητο της κατηγορίας C, που κατασκευάζεται από τη γαλλική αυτοκινητοβιομηχανία Renault. Η πρώτη γενιά του λαναρίστηκε στα τέλη του 1995 και από τον Ιούλιο του 2016 βρίσκεται στην τέταρτη γενιά του. Έχει προσφερθεί σε αρκετές εκδόσεις αμαξωμάτων, μεταξύ των οποίων σε τρίθυρες hatchback, πεντάθυρες hatchback, τετράθυρες σεντάν, δίθυρες καμπριολέ και πεντάθυρες station wagon. Αποτελεί επίσης τη βάση για το μικρομεσαίο πολυμορφικό Renault Scénic.
Κλέφτης

Κλέφτης ονομάζεται, στην καθομιλουμένη, εκείνος ο οποίος σύμφωνα με το Ποινικό Δίκαιο διαπράττει το έγκλημα της κλοπής. Ο νομοθέτης και η Επιστήμη του Ποινικού Δικαίου αποφεύγουν, στο μέτρο του δυνατού, να χαρακτηρίσουν γενικώς το δράστη (κλέφτη, δολοφόνο κλπ.), χαρακτηρίζουν κυρίως την πράξη. Αν, παρ' όλα αυτά, χρειαστεί να αναφερθούν στο δράστη, χρησιμοποιούν κατά κανόνα τη μετοχή αορίστου (κλέψας, θανατώσας = αυτός που στο παρελθόν έκλεψε, σκότωσε).
Επιστολές της Αμάρνα

Με τον τίτλο Επιστολές της Αμάρνα αναφέρεται ένα σύνολο 382 πήλινων πινακίδων σε βαβυλωνιακή σφηνοειδή γραφή, που πήραν το όνομά τους από την πεδιάδα της "Τελ-ελ-Αμάρνα" όπου βρέθηκαν, έναν σημαντικό αρχαιολογικό χώρο της Αιγύπτου στην ανατολική όχθη του Νείλου, 190 μίλια νότια του Καΐρου.

Οι πήλινες αυτές πινακίδες ανακαλύφθηκαν το 1887 κοντά στη σημερινή Αμάρνα, σ' ένα λόφο, όπου υπήρχαν τα ερείπια (=Tell) μίας αιγυπτιακής πόλης, απομεινάρια μάλλον της έδρας του φαραώ "Αμένοφι" ή "Αμενχοτέπ Δ'" (1385-1365 π.Χ.), ο οποίος κατά τη βασιλεία του επιχείρησε να αντικαταστήσει τον πολυθεϊσμό απομακρύνοντας όλους τους αρχαίους θεούς ώστε να λατρεύεται μόνο ο Ήλιος (Ατόν ή Ατούμ) ως μοναδικός θεός. Άλλαξε μάλιστα το όνομά του σε Ακενατόν (αρεστός στον Ατόν) και ίδρυσε στην περιοχή Τελ ελ Αμάρνα εξ ολοκλήρου μια νέα πρωτεύουσα, με νέα ανάκτορα, φέρνοντας μια εξαιρετική άνθηση στις τέχνες.

Σε αυτό το αρχείο διεθνούς αλληλογραφίας της Αμάρνα, φαίνεται το κόστος που είχε για την αυτοκρατορία της Αιγύπτου η προσήλωση του Ακενατόν σε ιδέες και ιδανικά. Είναι πολύ πιθανό η Αίγυπτος να απώλεσε όλες τις κτήσεις της εκτός από το νοτιοδυτικό τμήμα τής Παλαιστίνης κατά την περίοδο αυτή. 

thumb|150px|left|Μια επιστολή της Αμάρνα

Η επιστολογραφία της Αμάρνα αλλά και γενικά η περιοχή της "Τελ-ελ-Αμάρνα" αποτελεί έναν αρχαιολογικό θησαυρό που προσφέρει πληροφορίες για τους λαούς της Μεσοποταμίας, τη Χαναάν και το βιβλικό περιβάλλον, πιθανότατα την Κύπρο, ακόμα και για τον Μινωικό και Μυκηναϊκό πολιτισμό αφού θραύσματα κρητικών και μυκηναϊκών αγγείων βρέθηκαν στην περιοχή.
Renault Sport

μικρογραφία|Παλαιό λογότυπο της Renault Sport
H Renault Sport Technologies (Ρενώ Αγωνιστικές Τεχνολογίες) (πιο γνωστή ως Renault Sport, Renaultsport ή RST) είναι το τμήμα αγωνιστικών μετατροπών της γαλλικής αυτοκινητοβιομηχανίας Renault. Η ομάδα Φόρμουλα 1 της Renault, η Renault F1 δεν ανήκει στη Renault Sport, αν και χρησιμοποιούσε παλαιότερα αυτήν την ονομασία.
Μακρόνησος Πειραιά

Η Μακρόνησος Πειραιά ή Τρούπικα (παλαιότερο όνομα) είναι ακατοίκητη νησίδα του Σαρωνικού κόλπου. Βρίσκεται στα δυτικά της Σαλαμίνας, στον πορθμό Σαλαμίνας - Μεγαρίδας.

Η Μακρόνησος, μετά το 2005 υπάγεται διοικητικά στο Δήμο Μεγαρέων και για το λόγο αυτό μπορεί να αναφερθεί και με το όνομα Μακρόνησος Μεγαρέων. Μέχρι το 2005 υπαγόταν στο Δημοτικό διαμέρισμα Σαλαμίνας, για το λόγο αυτό, μπορεί να βρεθεί και ως Μακρόνησος Σαλαμίνας.
Τζουζέπε Πιάτσι

Ο Τζουζέπε Πιάτσι ("Giuseppe Piazzi", 16 Ιουλίου 1746 - 22 Ιουλίου 1826) ήταν Ιταλός αστρονόμος και μοναχός, ιδρυτής και πρώτος διευθυντής του Αστεροσκοπείου του Παλέρμο στη Σικελία. Γεννήθηκε στη Βαλτελλίνα της Λομβαρδίας και πέθανε στη Νάπολη. Είναι γνωστός κυρίως επειδή ανακάλυψε, την 1η Ιανουαρίου 1801, τον πρώτο αστεροειδή, τη Δήμητρα, (που χαρακτηρίζεται σήμερα ως πλανήτης νάνος) ανοίγοντας έτσι ένα νέο κεφάλαιο στην Αστρονομία. Το 1923 ο χιλιοστός αστεροειδής που πήρε αύξοντα αριθμό ονομάσθηκε 1000 Πιάτσια ("1000 Piazzia") προς τιμή του. Πιο πρόσφατα, ένα μυστηριώδες λευκό σημείο πάνω στον αστεροειδή Δήμητρα, που πιθανόν είναι κρατήρας, ονομάστηκε ανεπίσημα «Πιάτσι». 


Κατηγορία:Ιταλοί αστρονόμοι
Κατηγορία:Αστρονόμοι του 18ου αιώνα
Κατηγορία:Αστρονόμοι του 19ου αιώνα
Ρενέ Γκενόν

Ο Ρενέ Γκενόν ("René Jean Marie Joseph Guénon"), γνωστός και ως Σεΐχης Αμπντούλ-Ουάχιντ Γιάχια (το όνομα που χρησιμοποιούσε αφότου ασπάστηκε το Ισλάμ), (Μπλουά, Γαλλία, 15 Νοεμβρίου 1886 – Κάιρο, Αίγυπτος, 7 Ιανουαρίου 1951), ήταν Γάλλος συγγραφέας και στοχαστής. Υπήρξε δεξιός στις πολιτικές του απόψεις.
Θεωρία Λίντε

Η Θεωρία Λίντε ή Μοντέλο του σύμπαντος-φυσαλίδα είναι μια παραλλαγή του πληθωριστικού μοντέλου της Μεγάλης Έκρηξης, η οποία επιχειρεί να εξαλείψει ορισμένα προβληματικά σημεία του κοσμολογικού μοντέλου της Μεγάλης Έκρηξης.

Η θεωρία της Μεγάλης Έκρηξης, παρά τις πειραματικές της επιβεβαιώσεις, αφήνει κάποια φυσικά και φιλοσοφικά ερωτήματα αναπάντητα, τα βασικότερα εκ των οποίων είναι:

#Προβλέπει ένα μικρότερο Σύμπαν από αυτό που υπάρχει σήμερα.
#Δεν εξηγεί την Κοσμολογική Αρχή αλλά την δέχεται αξιωματικά, πράγμα ασυμβίβαστο με την μαθηματική ανάλυση.
#Τι υπήρχε πριν; Πώς από το τίποτα προήλθαν τα πάντα;
#Γιατί ισχύουν οι συγκεκριμένοι φυσικοί νόμοι και όχι κάποιο άλλοι; γιατί για παράδειγμα ο χωρόχρονος είναι τετραδιάστατος;

Ο Αμερικάνος αστροφυσικός καθηγητής του ΜΙΤ Άλαν Γκουθ προσπάθησε να δώσει μια απάντηση στο πρώτο ερώτημα προσθέτοντας στην θεωρία της Μεγάλης Έκρηξης την ιδέα ότι στην αρχή της δημιουργίας του σύμπαντος η διαστολή γινόταν με ταχύτητα μεγαλύτερη από του φωτός.

Ο Ρώσος φυσικός Αντρέι Λίντε διατύπωσε τη θεωρία ότι θα μπορούσαμε να έχουμε διαστολή του σύμπαντος χωρίς η προϋπόθεση της κοινής αρχής από σημείο μεγάλης πυκνότητας και θερμοκρασίας να είναι αναγκαία. Εξέφρασε την ιδέα ενός αυτοαναπαραγόμενου και διαστελλόμενου σύμπαντος το οποίο αναπτύσσεται σαν φράκταλ. Σχηματικά παρουσιάζει το Σύμπαν σαν φυσαλίδα που η οποιαδήποτε διαταραχή δημιουργεί νέα συμπαντική φυσαλίδα. Οι φυσαλίδες περιορίζονται αρχικά και ύστερα επεκτείνονται με ταχύτητες κοντά στην ταχύτητα του φωτός. Άρα στο μοντέλο αυτό το Σύμπαν μας, δεν είναι παρά μια φυσαλίδα σε ένα υπερσύμπαν φυσαλίδων. Αυτή η θεωρία είναι γνωστή ως Θεωρία Λίντε.
Εξάρχεια

Τα Εξάρχεια είναι πυκνοκατοικημένη συνοικία της Αθήνας που βρίσκεται στο κέντρο της πόλης και εκτείνεται γύρω από την ομώνυμη πλατεία. Σημαντικό κτήριο στα όρια της συνοικίας είναι το ιστορικό συγκρότημα του Εθνικού Μετσόβιου Πολυτεχνείου.
Μέκκα Κόλα

H Μέκκα Κόλα είναι ένα αναψυκτικό τύπου κόλα. Παράγεται και προωθείται από την εταιρεία Mecca Cola World Company ως εναλλακτικό των Αμερικάνικων Κόκα Κόλα και Πέπσι κόλα στοχεύοντας κυρίως σε Μουσουλμάνους πελάτες. Το όνομα του αναψυκτικού κάνει σαφή αναφορά στην Μέκκα ιερή πόλη για τους Μουσουλμάνους.

Παράχθηκε πρώτη φορά στην Γαλλία τον Νοέμβριο του 2002 από τον Τάουφικ Μαθλούθι ως μέσο προώθησης εναλλακτικών Ευρωπαϊκων προϊόντων σε βοήθεια των Παλαιστινίων. Εμπνέυστηκε από το επιτυχημένο Ιρανικό αναψυκτικό Ζαμ Ζαμ Κόλα και μετά από την αποτυχημένη απόπειρα συνεργασίας με την παραγωγό εταιρεία προχώρησε στην παραγωγή της Μέκκα Κόλα.

H Μέκκα Κόλα πωλείται εκτεταμένα στην Μέση Ανατολή όπως και την Ευρώπη, Ασία και Αφρική. Η εταιρεία τώρα έχει βάση το Ντουμπάι. Η πολιτική της εταιρείας περιλαμβάνει την επένδυση του 10% των κερδών σε βοήθεια προς την Παλαιστινιακή κοινότητα και άλλα 10% σε φιλανθρωπίες σε άλλες χώρες που κυκλοφορεί το προϊόν. Σε κάθε κουτάκι υπάρχει προτροπή της μη ανάμιξης του προιόντος με αλκόολ ακολουθώντας της διδαχές του Κορανίου που απαγορεύει την κατανάλωση αλκοόλ.
Mirc

To Mirc είναι ένα διάσημο πρόγραμμα τελικού χρήστη, που δουλεύει πάνω στο σύστημα ηλεκτρονικής συνδιάλεξης IRC.
Τριγγία

Η Τριγγία είναι ορεινό συγκρότημα της νότιας Πίνδου στο δυτικό τμήμα του Νομού Τρικάλων. Το όνομά της το έχει λάβει από την ομώνυμη υψηλότερη κορυφή της (2.204 μέτρα). Συνδέεται με το γειτονικό της συγκρότημα της Νεράιδας μέσω του αυχένα "Γκολέμι" (1.700 μ) και με το συγκρότημα Δοκίμι μέσω του αυχένα "Ορθή Πέτρα" (Κιάτρα Μπροάστα στα βλάχικα, 1.400 μ). Άλλες σημαντικές κορυφές του συγκροτήματος είναι το Δίκορφο ή Μπισερτσάου (2.096 μ), η Μπερετούλα (1.980 μ), ο Πιτσιλούς (1.917 μ.), η Πλαγιά ή Γκιόναλι (1.913 μ), και η Τσατσούλη (1.912 μ).

Η Τριγγία είναι κατάφυτη από μεγάλα δάση ελάτης, ενώ σε χαμηλότερο υψόμετρο κυριαρχούν φυλλοβόλα είδη, όπως η βελανιδιά, ο σφένδαμος και ο ψευτοπλάτανος. Σε υψόμετρο πάνω από τα 1.700 μέτρα υπάρχουν εκτεταμένα αλπικά λειβάδια, όπου γίνεται συστηματική βόσκηση κατά τη θερινή περίοδο. Οι άφθονες πηγές της Τριγγίας τροφοδοτούν μερικούς από τους πρώτους σημαντικούς παραποτάμους του άνω ρου του Αχελώου, του επονομαζόμενου και Ασπροποτάμου. Οι βόρειες και ανατολικές κλιτύες του συγκροτήματος ανήκουν στη λεκάνη απορροής του ποταμού Πηνειού.

Στις πλαγιές της Τριγγίας βρίσκονται τα χωριά Ελάφι (Δήμος Καστανιάς), Κρανιά και Δολιανά (Διευρυμένη Κοινότητα Ασπροποτάμου), Κλεινός, Καλογριανή και Παλαιοχώρι (Δήμος Κλεινοβού). Στη θέση "Ανοιξιάτικα" σε υψόμετρο 1.450 μέτρων, κοντά στο χωριό Κλεινός, υπάρχει ορειβατικό καταφύγιο χωρητικότητας 35 ατόμων. Στην τοποθεσία αυτή οργανώθηκε το 1999 η 59η Πανελλήνια Ορειβατική Συγκέντρωση της Ελληνικής Ομοσπονδίας Ορειβασίας - Αναρρίχησης. Η περιοχή έχει πλέον καταστεί δημοφιλής ορειβατικός και χιονοδρομικός (ορειβατικό σκι) προορισμός.
Λάκμος

Ο Λάκμος (ή "Περιστέρι") αποτελεί τμήμα της οροσειράς της νότιας Πίνδου και βρίσκεται στα όρια των νομών Τρικάλων και Ιωαννίνων. 

Ενώνεται με το Δοκίμι μέσω του αυχένα "Μάντρα Χότζα" και με την Κακαρδίτσα μέσω του αυχένα "Μπάρος". Υψηλότερη κορυφή του είναι η Τσουκαρέλα (2.295 μ). Το δυτικό τμήμα του Λάκμου ανήκει στη λεκάνη απορροής του ποταμού Αράχθου ενώ το ανατολικό τμήμα ανήκει στη λεκάνη απορροής του ποταμού Αχελώου. Η σημαντικότερη πηγή του Αχελώου βρίσκεται στη θέση "Βερλίγκα" (στα Βλάχικα σημαίνει μαίανδρος) του Λάκμου σε υψόμετρο περίπου 2.000 μέτρων.
Φλόγα

thumb|200px|Φλόγα
Με τον όρο φλόγα, χαρακτηρίζεται το αέριο εκείνο που απελευθερώνεται κατά τη διάρκεια μιας καύσης (φωτιάς), το οποίο λόγω της υψηλής του θερμοκρασίας ακτινοβολεί.
Γεννητικά όργανα

μικρογραφία|249x249εσ|Τα σεξουαλικά όργανα μιας γυναίκας και ενός άνδρα
<br>
Γεννητικά όργανα θεωρούνται τα μέρη του σώματος που συντάσουν το σύστημα αναπαραγωγής ενός σύνθετου οργανισμού. Χωρίζονται σε εσωτερικά και εξωτερικά, ανάλογα με τη θέση τους εντός ή εκτός του σώματος, αν έρχονται δηλαδή σε επαφή με το εξωτερικό περιβάλλον ή όχι.

Τα εξωτερικά γεννητικά όργανα του άνδρα είναι το πέος και το όσχεο (ο θύλακας των όρχεων) και τα εσωτερικά οι όρχεις, η επιδιδυμίδα, ο σπερματικός πόρος και ο προστάτης. Της γυναίκας εξωτερικό γεννητικό όργανο είναι το αιδοίο και εσωτερικά ο κόλπος, η μήτρα, οι ωοθήκες και οι σάλπιγγες.
Όσκαρ

Τα Όσκαρ ή τα Βραβεία Αμερικανικής Ακαδημίας Κινηματογράφου που είναι και η επίσημη ονομασία τους (αγγλικά: Oscar ή Academy Awards) είναι κινηματογραφικά βραβεία με παγκόσμια προβολή. Απονέμονται από την Αμερικανική Ακαδημία Κινηματογραφικών Τεχνών και Επιστημών, η οποία το 2009 αριθμεί περίπου 6000 μέλη με δικαίωμα ψήφου. Η πρώτη απονομή τους έγινε στις 16 Μαΐου του 1929 στο ξενοδοχείο "Ρούσβελτ" στο Χόλυγουντ. Η ιδέα ανακοινώθηκε το 1927 από τον Λούις Μπ. Μάγερ και αυτό γιατί ήθελε να δώσει μια ιδιαίτερη αίγλη αλλά και να προκαλεί το ενδιαφέρον του κοινού για τις κινηματογραφικές ταινίες.

Η τελετή της απονομής των Βραβείων Όσκαρ τα τελευταία χρόνια λαμβάνει χώρα στο Θέατρο Ντόλμπι (Dolby Theatre), όπως έχει μετονομαστεί το Θέατρο Κόντακ (Kodak Theatre) στο Χόλυγουντ.
Κινητό τηλέφωνο

thumb|right|130px|Κινητό τηλέφωνο
Κινητό τηλέφωνο με λειτουργικό σύστημα [[Symbian OS]].
Κινητό τηλέφωνο δεκαετίας του '80 της [[AEG]]
Κινητό τηλέφωνο ή απλά κινητό, ονομάζεται κατά κύριο λόγο το τηλέφωνο που δεν εξαρτάται από φυσική καλωδιακή σύνδεση με δίκτυο παροχής τηλεφωνίας και δεν εξαρτάται από κάποια τοπική ασύρματη συσκευή εκπομπής ραδιοφωνικού σήματος χαμηλής συχνότητας. Τα κινητά τηλέφωνα χρησιμοποιούν τεχνολογία κυψελών (cells) και εκπέμπουν σε υψηλές συχνότητες. Για την εκπομπή και λήψη των σημάτων χρησιμοποιείται πλέον, αποκλειστικά ψηφιακή τεχνολογία με κωδικοποίηση.

Το πρώτο φορητό με δομή κυψελών κινητό τηλέφωνο επιδείχθηκε από τους Τζον Φ. Μίτσελ και Μάρτιν Κούπερ της Motorola το 1973, το οποίο ζύγιζε περίπου 2 κιλά. Το 1979, η ιαπωνική Nippon Telegraph and Telephone (NTT) κυκλοφόρησε το πρώτο δίκτυο κινητής τηλεφωνίας στον κόσμο. Το 1983 κυκλοφόρησε το DynaTAC 8000x, το πρώτο εμπορικά διαθέσιμο φορητό κινητό τηλέφωνο. Από το 1983 έως το 2014, οι παγκόσμιες συνδρομές κινητής τηλεφωνίας αυξήθηκαν σε πάνω από επτά δισεκατομμύρια - το οποίο αναλογεί σε μια συνδρομή για κάθε κάτοικο της Γης. Στο πρώτο τέταρτο του 2016, οι κορυφαίοι παραγωγοί έξυπνων τηλεφώνων παγκοσμίως ήταν οι Samsung, Apple και Huawei, με τις πωλήσεις έξυπνων τηλεφώνων να αντιπροσωπεύουν το 78% των συνολικών πωλήσεων κινητών τηλεφώνων. Στα χαρακτηριστικά κινητά τηλέφωνα, το 2016 οι μεγαλύτεροι παραγωγοί ήταν οι Samsung, Nokia και Alcatel.
Φωτιά

355px|right|thumb|Φωτιά από την καύση ξύλων
Φωτιά ή πυρ ή και πυρά είναι η καύση που συνοδεύεται από φλόγα. Πρόκειται για χημική αντίδραση κατά την οποία εκλύεται έντονα θερμότητα και κατά το φαινόμενο συντηρείται φλόγα, ως ορατό αποτέλεσμα της εξώθερμης αντίδρασης.

Η φωτιά είναι καυτή επειδή η μετατροπή του αδύναμου διπλού δεσμού σε μοριακό οξυγόνο, O2, στους ισχυρότερους δεσμούς στα προϊόντα καύσης διοξείδιο του άνθρακα και το νερό απελευθερώνει ενέργεια (418 kJ ανά 32 g O2). οι ενεργειακές σχέσεις του καυσίμου παίζουν μόνο μικρό ρόλο εδώ. [2] Σε ένα σημείο της αντίδρασης καύσης, που ονομάζεται σημείο ανάφλεξης, παράγονται φλόγες. Η φλόγα είναι το ορατό τμήμα της φωτιάς. Οι φλόγες αποτελούνται κυρίως από διοξείδιο του άνθρακα, υδρατμούς, οξυγόνο και άζωτο. Εάν είναι αρκετά ζεστό, τα αέρια μπορεί να ιονιστούν για την παραγωγή πλάσματος. [3] Ανάλογα με την ουσία που ανάβει, και τυχόν άλλα στοιχεία που υπάρχουν γύρω από αυτήν, το χρώμα της φλόγας και η ένταση της φωτιάς μπορεί να είναι διαφορετικά.

Η φωτιά στη συνηθέστερη μορφή της μπορεί να οδηγήσει σε πυρκαγιά, η οποία έχει τη δυνατότητα να προκαλέσει σωματική βλάβη μέσω της καύσης. Η πυρκαγιά είναι μια σημαντική διαδικασία που επηρεάζει τα οικολογικά συστήματα σε όλο τον κόσμο. Τα θετικά αποτελέσματα της φωτιάς περιλαμβάνουν την τόνωση της ανάπτυξης και τη διατήρηση διαφόρων οικολογικών συστημάτων.

Οι αρνητικές επιπτώσεις της φωτιάς περιλαμβάνουν κίνδυνο για τη ζωή και την ιδιοκτησία, την ατμοσφαιρική ρύπανση και τη μόλυνση των υδάτων. Εάν η πυρκαγιά απομακρύνει την προστατευτική βλάστηση, οι έντονες βροχοπτώσεις μπορεί να οδηγήσουν σε αύξηση της διάβρωσης του εδάφους από το νερό. Επίσης, όταν καίγεται η βλάστηση, το άζωτο που περιέχει απελευθερώνεται στην ατμόσφαιρα, σε αντίθεση με στοιχεία όπως το κάλιο και ο φώσφορος που παραμένουν στην τέφρα και ανακυκλώνονται γρήγορα στο έδαφος. Αυτή η απώλεια αζώτου που προκαλείται από πυρκαγιά προκαλεί μακροπρόθεσμη μείωση της γονιμότητας του εδάφους, αλλά αυτή η γονιμότητα μπορεί δυνητικά να ανακτηθεί καθώς το μοριακό άζωτο στην ατμόσφαιρα "σταθεροποιείται" και μετατρέπεται σε αμμωνία από φυσικά φαινόμενα όπως αστραπές και από οσπριοειδή φυτά που "στερεώνουν το άζωτο" όπως το τριφύλλι, τα μπιζέλια και τα πράσινα φασόλια.
Φως

thumb|right|180px|Φως που μπαίνει από παράθυρο εκκλησίας
thumb|right|340px|Το φάσμα της ορατής ακτινοβολίας.
Φως ονομάζεται η ηλεκτρομαγνητική ακτινοβολία που ανιχνεύεται από το ανθρώπινο μάτι (οφθαλμό) και που εκλαμβάνεται ως αντίληψη (αίσθηση) αυτής. Συνεπώς είναι το αίτιο της όρασης.

Όμως η αντίληψη αυτή του "ορατού" φωτός αποτελεί τμήμα της ηλεκτρομαγνητικής ακτινοβολίας. Καλύπτει ένα εύρος μηκών κύματος που "μεταφράζονται" από το μάτι στα χρώματα του φωτεινού φάσματος (δηλαδή στα χρώματα του ουράνιου τόξου).

Ανάλογα με τις εκάστοτε συνθήκες το φως εκδηλώνει ιδιότητες είτε φωτεινού κύματος, (φωτεινή ακτίνα), είτε δέσμης σωματιδίων, (φωτεινή δέσμη ή δέσμες). Αυτό το έδειξε το ονομαζόμενο "πείραμα των δύο σχισμών".

* Τα στοιχειώδη σωματίδια-κύματα (κβάντα) φωτός ονομάζονται φωτόνια.
Τζος Χάρτνετ

Ο Τζος Χάρτνετ ("Joshua Daniel "Josh" Hartnett", 21 Ιουλίου 1978) είναι Αμερικανός ηθοποιός.
Τσικιτίτας

H τηλεοπτική σειρά Τσικιτίτας είναι αργεντίνικη τηλενουβέλλα δημιουργία της Κρις Μορένα, που έχει προβληθεί αρκετές φορές στην ελληνική τηλεόραση. Αποτελείται από οχτώ σεζόν επεισοδίων και συνεργάστηκε από το 1995 μέχρι το 2006 με την Telefé (όπως και στην ταινία Chiquititas - Rincón de luz)
Αλή Πασάς

thumb|Το φρούριο του Αλή Πασά στο Τεπελένι|300px|right
thumb|Φιρμάνι του Αλή Πασά, 1810, γραμμένο σε δημοτική γλώσσα. Όλες οι διαταγές και συμφωνίες του Αλή διατυπώνονταν στην καθουμιλουμένη Ελληνική|300px|right
thumb|right|300px|Μνημείο του Αλή Πασά στην Αλβανία
Η Κυρα-Βασιλική με τον Αλή Πασά. Ελαιογραφία (158x182 εκ.) του [[Πάουλ Εμίλ Γιάκομπς]], [[1842]]|300px|right

Ο Αλή Πασάς Τεπελενλής (αλβανικά: "Ali pashë Tepelena," τουρκικά: "Tepedelenli Ali Paşa", 1740 - 24 Ιανουαρίου 1822) ήταν μουσουλμάνος Αλβανός στην καταγωγή πασάς των Ιωαννίνων που διαδραμάτισε για περισσότερα από 40 χρόνια σημαντικό ρόλο στην ιστορία της Ηπείρου και όχι μόνο, από το 1788 όταν και διορίστηκε πασάς των Ιωαννίνων μέχρι τις αρχές της Ελληνικής Επανάστασης. Στο απόγειο της δόξας του κατείχε μια μεγάλη περιοχή του ελλαδικού χώρου και ανήκε στην τότε Οθωμανική Αυτοκρατορία. Για τον τρόπο με τον οποίο διοίκησε το πασαλίκι των Ιωαννίνων αλλά και για τον χαρακτήρα του, έμεινε γνωστός σαν "Ασλάνι (λιοντάρι) των Ιωαννίνων". Διαδραμάτισε κεντρικό ρόλο στην ιστορία της Ηπείρου αλλά και ευρύτερα της Ελλάδας και της Αλβανίας στο μεταίχμιο μεταξύ του 18ουαιώνα και 19ου αιώνα. Καταγόταν από το Τεπελένι της Αλβανίας (γεννήθηκε μεταξύ 1740-1750) και εμφανίζεται στο ιστορικό προσκήνιο αρχικά ως αρχηγός ληστοσυμμορίας, που εμπλέκεται σε συγκρούσεις με αξιωματούχους του οθωμανικού κράτους στον χώρο της Αλβανίας και της Ηπείρου. Χάρη στην πολεμική του ικανότητα, την ανδρεία του, αλλά και τις δολοπλοκίες του, καταφέρνει να ενταχθεί στον στρατιωτικό- διοικητικό μηχανισμό του οθωμανικού κράτους καταλαμβάνοντας διάφορα αξιώματα, ώσπου τελικά το 1788 διορίζεται πασάς, δηλαδή διοικητής του "σαντζακίου" των Ιωαννίνων.
Pontifex Maximus

Ο Pontifex Maximus ή Ύπατος Ποντίφηκας είναι τίτλος που δήλωνε τον αρχιερέα του αρχαίου ρωμαϊκού Συλλόγου των Ποντιφήκων ("Collegium Pontificum"). Ήταν ο πιο σημαντικός θρησκευτικός τίτλος της αρχαίας Ρωμαϊκής θρησκείας, σταδιακά όμως περιέλαβε περισσότερες πολιτικές και διοικητικές αρμοδιότητες. Αρχικά ήταν τίτλος προσιτός μόνο στους πατρικίους, πράγμα που άλλαξε το 254 π.Χ. με την ανάδειξη ενός πληβείου στην θέση αυτή.

«Ύπατος Ποντίφηξ», ή απλά «Ποντίφηκας», ονομάζεται σήμερα ο προκαθήμενος της Ρωμαιοκαθολικής Εκκλησίας, γνωστός και ως «Πάπας» (ιταλικό υποκοριστικό της λέξης "πατέρας").
Χάρρυ Κλυνν

Ο Χάρρυ Κλυνν (Καλαμαριά, 2 Απριλίου 1940 – Καλαμαριά, 21 Μαΐου 2018), γεννημένος ως Βασίλης Τριανταφυλλίδης, ήταν Έλληνας κωμικός και σατιρικός ηθοποιός. Γιος του ήταν ο σκηνοθέτης Νίκος Τριανταφυλλίδης.
Δήμος Αιγείρας

thumb|right|280px|Το αρχαίο θέατρο Αιγείρας
Ο Δήμος Αιγείρας ήταν δήμος του Νομού Αχαΐας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010, οπότε και καταργήθηκε με την εφαρμογή του προγράμματος Καλλικράτης και εντάχθηκε ως Δημοτική Ενότητα στο νεοπαγή Δήμο Αιγιαλείας. Στην απογραφή του 2001 είχε (μόνιμο) πληθυσμό 3.107 κατοίκους.

Έδρα του δήμου ήταν η Αιγείρα.
Ισμέτ Ινονού

Ο Ισμέτ Ινονού ("Mustafa İsmet İnönü", 24 Σεπτεμβρίου 1884 - 25 Δεκεμβρίου 1973), αρχικά Ισμέτ Πασάς, ήταν Τούρκος στρατιωτικός και πολιτικός. Γεννήθηκε στη Σμύρνη το 1884 και πέθανε στην Άγκυρα το 1973. Σπούδασε στη Στρατιωτική Σχολή στη Κωνσταντινούπολη απ΄ όπου και ακολούθησε αρχικά το στρατιωτικό στάδιο και στη συνέχεια το πολιτικό.
Φάμπιο Καναβάρο

Ο Φάμπιο Καναβάρο ("Fabio Cannavaro", γεννήθηκε 13 Σεπτεμβρίου 1973) είναι πρώην Ιταλός ποδοσφαιριστής. 
Θεωρείται από τους καλύτερους αμυντικούς της δεκαετίας του 1990 και του 2000 και ήταν ο νικητής του διαγωνισμού της Χρυσής Μπάλας και του τίτλου του καλύτερου ποδοσφαιριστή του κόσμου το 2006, χρονιά που κέρδισε το Παγκόσμιο Κύπελλο με την εθνική Ιταλίας.
Διεθνές Κίνημα Ερυθρού Σταυρού και Ερυθράς Ημισελήνου

Το Διεθνές Κίνημα Ερυθρού Σταυρού και Ερυθράς Ημισελήνου (γαλλικά: "Mouvement Ιnternational de la Croix-Rouge et du Croissant-Rouge"), που ονομάζεται χάριν συντομίας Ερυθρός Σταυρός, αποτελεί ανθρωπιστικό κίνημα και περιλαμβάνει σήμερα ένα πλήθος οργανώσεων με κοινούς σκοπούς. Το απαρτίζουν η Διεθνής Επιτροπή του Ερυθρού Σταυρού (ICRC), η Διεθνής Ομοσπονδία Συλλόγων Ερυθρού Σταυρού και Ερυθράς Ημισελήνου (IFRC) και 188 Εθνικοί Σύλλογοι Ερυθρού Σταυρού και Ερυθράς Ημισελήνου.

Η παλαιότερη οργάνωση στους κόλπους του κινήματος είναι η Διεθνής Επιτροπή του Ερυθρού Σταυρού (ICRC), η οποία ιδρύθηκε το 1863 ως ιδιωτική ανθρωπιστική οργάνωση από πέντε επιφανείς πολίτες της Γενεύης την οποία ίδρυσε ο Ερρίκος Ντυνάν. Η αρχική της ονομασία ήταν «Διεθνής Επιτροπή για την ανακούφιση των τραυματιών» και έλαβε το σημερινό της όνομα το 1876.
Δημοκρατικός Στρατός Ελλάδας

Ο «Δημοκρατικός Στρατός Ελλάδας» (Δ.Σ.Ε.) ήταν στρατός προσκείμενος στο Κομμουνιστικό Κόμμα Ελλάδας, κατά τη διάρκεια του Ελληνικού Εμφυλίου Πολέμου (1946–1949). Η συγκεκριμένη επωνυμία επιλέχθηκε για να υπάρχει συνάφεια με τον αντίστοιχο στρατό των δημοκρατικών μαχητών που πολέμησαν στον Ισπανικό εμφύλιο κατά τα έτη 1936–1939.
Φραγκούλης Φραγκούλης

Ο Φραγκούλης Φραγκούλης (Σκύρος, 1916 - Αθήνα, 16 Αυγούστου 1994) ήταν Έλληνας ηθοποιός. Γεννήθηκε στη Σκύρο. Σπούδασε στη Δραματική Σχολή του Ωδείου Αθηνών, με δάσκαλο τον Αιμίλιο Βεάκη. Πρωτοεμφανίστηκε στο θέατρο το 1940 στο "Θέατρο Κοτοπούλη" με το έργο "Προανάκριση". Το 1970 εγκατέλειψε τη σκηνή. Τελευταία του δουλειά ήταν η τηλεοπτική σειρά "Η σοφίτα", στην οποία έπαιζε με τον Νίκο Παπαχρήστο και το Γιώργο Καβάγια (Ξενοφών). Πέθανε στην Αθήνα.
Βασίλης Αυλωνίτης

Ο Βασίλης Αυλωνίτης (1 Ιανουαρίου 1904 - 10 Μαρτίου 1970) ήταν Έλληνας ηθοποιός.
Φάμπιο Μπεράρντι

Ο Φάμπιο Μπεράρντι ("Fabio Berardi", 26 Μαΐου 1959) είναι πολιτικός από τον Άγιο Μαρίνο.
Δημήτριος Κωτσάκης

Ο Δημήτριος Κωτσάκης (Φιλιατρά Μεσσηνίας, 1909 – Αθήνα, 9 Μαΐου 1986) ήταν Έλληνας αστρονόμος και συγγραφέας. 

Σπούδασε Μαθηματικά στο Πανεπιστήμιο Αθηνών, από όπου και πήρε το διδακτορικό του. Διετέλεσε καθηγητής στη Σχολή Ικάρων, τη Σχολή Ευελπίδων, το Πανεπιστήμιο Αθηνών και το Εθνικό Μετσόβιο Πολυτεχνείο, καθώς και διευθυντής στο Ευγενίδειο Ίδρυμα. Υπήρξε ο πρωτεργάτης για την ίδρυση του «Κοργιαλένειου Αστρονομικού Σταθμού Κρυονερίου» (γνωστού και ως «Αστεροσκοπείο Κρυονερίου») στην ορεινή Κορινθία, με το μεγαλύτερο τότε (1975) τηλεσκόπιο στην Ελλάδα (κατοπτρικό 1,22 m). 

Συνέγραψε τόσο πανεπιστημιακά συγγράμματα, όσο και πολυάριθμα μικρά εκλαϊκευτικά βιβλία. Μερικά από τα έργα του είναι:
* «Κοσμογραφία» (μαζί με τον Κωνσταντίνο Χασάπη), το διδακτικό βιβλίο Αστρονομίας της Β΄ Λυκείου επί 15 και πλέον χρόνια
* «Κοσμολογία - Η δομή και εξέλιξη του Σύμπαντος» (1982) (μαζί με τον Γεώργιο Κοντόπουλο)
* «Νέοι ορίζοντες στην Αστρονομία»
* «Συγκρότησις του Σύμπαντος»
* «Ηλιακό Σύστημα»
* «Αστέρες»
* «Η αρχή της αιτιότητος και η ελευθερία της βουλήσεως»
* «Το Σύμπαν, η ζωή και ο άνθρωπος»
* «Η προέλευσις της ζωής και η Επιστήμη»
* «Είμαστε μόνοι στο Διάστημα;»
* «Το άστρον της Βηθλεέμ και η Επιστήμη»
* «Διδάσκαλοι του Γένους και Αστρονομία (1453-1821)»
* «Αστρονομία και Αστρολογία στο Βυζάντιο»
* «Η εξαήμερος κατά τον Μ. Βασίλειο και την Επιστήμη»
Kia Rio

300px|right|thumb|Η παρουσίαση του Kia Rio τέταρτης γενιάς, στο Σαλόνι Αυτοκινήτου του Παρισιού του 2016.
Το Kia Rio είναι ένα μικρομεσαίο αυτοκίνητο της κατηγορίας C, που παράγεται από την νοτιοκορεατική αυτοκινητοβιομηχανία Kia Motors από τον Αύγουστο του 2000 και από το 2017 βρίσκεται στην τέταρτη γενιά του. Η πρώτη γενιά λανσαρίστηκε στην αγορά στα τέλη του 2000, για την σεζόν του 2001, και αντικατέστησε το Kia Pride, που είχε αποσυρθεί από την παραγωγή νωρίτερα μέσα στο 2000.

Συγγενικά αυτοκίνητα στην αγορά με το Rio είναι το Toyota Vitz (Toyota Yaris ή Toyota Echo σε μερικές αγορές), το Chevrolet Aveo και το Hyundai Accent. Το Rio συναγωνίζεται και με αυτοκίνητα όπως το Honda Civic και το Mazda 3, σε μικρότερo βαθμό.
Μάρκος Μανίλιος

Ο Μάρκος Μανίλιος (Marcus Manilius) ήταν Λατίνος ποιητής και αστρολόγος του 1ου αιώνα μ.Χ., με την ακμή του να τοποθετείται στα χρόνια του Αυγούστου και του Τιβερίου. Κατά τον Richard Bentley ήταν Μικρασιάτης `Ελληνας, ενώ κατά τον F. Jacob Αφρικανός. Το κυριότερο έργο του, το "Poeticon Astronomicon" (ή "Astronomica"), πεντάτομο ποίημα, είναι ίσως το πρώτο έργο στη λατινική γλώσσα που πραγματεύεται διεξοδικά την Αστρονομία και την Αστρολογία. Εκεί ο Μανίλιος μιλά με εξαίρετη ποιητική χάρη για την κίνηση των άστρων και την επίδρασή τους πάνω στους ανθρώπους, το ζωδιακό κύκλο, τους αναλλοίωτους νόμους του πεπρωμένου, κλπ. Το κείμενό του όπως το έχουμε σήμερα ανακαλύφθηκε το 15ο αιώνα σε μια παλαιά γερμανική βιβλιοθήκη.
Τζανφράνκο Τερέντσι

Ο Τζανφράνκο Τερέντσι ("Gianfranco Terenzi", 2 Ιανουαρίου 1941 - 20 Μαΐου 2020) ήταν πολιτικός από τον Άγιο Μαρίνο, μέλος του Χριστιανοδημοκρατικού Κόμματος.

Υπηρέτησε συνολικά 4 φορές στο αξίωμα του Κυβερνώντος Διοικητή:

*Με τον Ροσάνο Τσαφεράνι το 1987 - 1988.
*Με τον Έντσο Κολομπίνι το 2000 - 2001.
*Με τον Λόρις Φραντσίνι το 2006
*Με τον Γκουερίνο Ζανότι το 2014-2015.

Σκοτώθηκε σε ηλικία 79 ετών σε δυστύχημα στις 20 Μαΐου 2020, όταν παρασύρθηκε από φορτηγό στο Σεραβάλε.
Ισαάκ Νεύτων

Ο Σερ Ισαάκ Νεύτων (αγγλικά: Sir Isaac Newton, ορθή προφορά: Άιζακ Νιούτον, 4 Ιανουαρίου 1643 – 31 Μαρτίου 1727) ήταν Άγγλος φυσικός, μαθηματικός, αστρονόμος, φιλόσοφος, αλχημιστής και θεολόγος. Θεωρείται πατέρας της Κλασικής Φυσικής, καθώς ξεκινώντας από τις παρατηρήσεις του Γαλιλαίου αλλά και τους νόμους του Κέπλερ για την κίνηση των πλανητών διατύπωσε τους τρεις μνημειώδεις νόμους της κίνησης και τον περισπούδαστο «νόμο της βαρύτητας» (που ο θρύλος αναφέρει πως αναζήτησε μετά από πτώση μήλου από μια μηλιά). Μεγάλης ιστορικής σημασίας υπήρξαν ακόμη οι μελέτες του σχετικά με τη φύση του φωτός καθώς επίσης και η καθοριστική συμβολή του στη θεμελίωση των σύγχρονων μαθηματικών και συγκεκριμένα του διαφορικού και ολοκληρωτικού λογισμού. Δεν είχε κοινοπολιτειακή υπηκοότητα, αλλά είχε αποκτήσει τον τίτλο του Εταίρου της Βασιλικής Εταιρείας, που δίνονταν σε πολίτες ή μόνιμους κατοίκους της Κοινοπολιτείας των Εθνών. Είχε διατελέσει πρόεδρος της Βασιλικής Εταιρίας.
Αγαπητός Τσοπανάκης

Ο Αγαπητός Τσοπανάκης (1908 - 27 Οκτωβρίου 2005) ήταν Έλληνας φιλόλογος και γλωσσολόγος, Πρόεδρος της Ακαδημίας Αθηνών το 1998. Αποφοίτησε από το Βενετόκλειο Γυμνάσιο της Ρόδου, σπούδασε στη Φιλοσοφική Σχολή του Πανεπιστημίου Αθηνών και έκανε τη διδακτορική του διατριβή στην Πίζα. Δίδαξε ελληνικά στο Γυμνάσιο του Χαρτούμ και στη συνέχεια στο Β' Γυμνάσιο Αρρένων Θεσσαλονίκης. Το 1944 έγινε υφηγητής Γλωσσολογίας στο Α.Π.Θ. και το 1955 εξελέγη καθηγητής στην έδρα της Αρχαίας Ελληνικής Φιλολογίας. Τα έτη 1959 - 1960 διετέλεσε Κοσμήτορας της Φιλοσοφικής Σχολής του Α.Π.Θ. Το 1984 εξελέγη μέλος της Ακαδημίας Αθηνών, της οποίας και διετέλεσε πρόεδρος το 1998.
Σημαντική είναι η προσφορά του στην επιστήμη, τόσο με την ιδιότητα του γλωσσολόγου, κορυφαίος καρπός της οποίας είναι η «Νεοελληνική Γραμματική» του, όσο και στο πεδίο της Κλασικής Φιλολογίας.
Καρδία Καρόλου

Στην αστρονομία αυτό το ιδιαίτερο όνομα (Cor Caroli στα λατινικά και διεθνώς) έχει ο αστέρας α (άλφα) Θηρευτικών Κυνών. Ονομάσθηκε έτσι μάλλον από τον Halley, προς τιμή είτε του βασιλιά Καρόλου Α′ της Αγγλίας, που εκτελέσθηκε, είτε του γιου του, Καρόλου Β′.

Ο α Θηρευτικών Κυνών είναι διπλός αστέρας, όπως φαίνεται με ένα μικρό τηλεσκόπιο, και μάλιστα το όνομα «Καρδία Καρόλου» αποδίδεται από μερικούς μόνο στον φωτεινότερο, τον α2. Η γωνιακή απόσταση μεταξύ τους είναι 19,6 δευτερόλεπτα της μοίρας.

Ο α2 είναι μεταβλητός αστέρας και έδωσε το όνομά του στον τύπο μεταβλητών στον οποίο ανήκει: «Αστέρες τύπου α2 Θηρευτικών Κυνών». Αυτοί οι αστέρες έχουν ισχυρό μαγνητικό πεδίο, που πιστεύεται ότι παράγει τεράστιες κηλίδες επάνω στην επιφάνειά τους, παρόμοιες με τις ηλιακές αλλά πολύ μεγαλύτερες. Εξαιτίας τους, αλλά και εξαιτίας ίσως της διαφορετικής περιεκτικότητας σε μέταλλα των διαφορετικών πλευρών του αστέρα, η φωτεινότητα του αστέρα φαίνεται να μεταβάλλεται καθώς αυτός περιστρέφεται. Η περίοδος μεταβολής του α2 είναι 5,47 ημέρες.
Γαύδος

Η Γαύδος είναι ένα μικρό νησί το οποίο υπάγεται στο νομό Χανίων και στην Περιφέρεια Κρήτης, ευρισκόμενο νότια της νήσου της Κρήτης και αποτελεί το νοτιότερο ελληνικό και ταυτόχρονα ευρωπαϊκό άκρο. Σύμφωνα με την εθνική απογραφή του 2011 της Ελληνικής Στατιστικής Αρχής, έχει πληθυσμό 152 κατοίκους. Η κοντινότερη κωμόπολη στη Γαύδο είναι τα Σφακιά που βρίσκονται στον ίδιο νομό.
Ελισάβετ Κωνσταντινίδου

Η Ελισάβετ Κωνσταντινίδου (Αθήνα, 10 Μαρτίου 1958) είναι Ελληνίδα ηθοποιός της τηλεόρασης, του θεάτρου και του κινηματογράφου.
Σμαράγδα Καρύδη

Η Σμαράγδα Καρύδη (Αθήνα 9 Αυγούστου 1969) είναι Ελληνίδα ηθοποιός,σκηνοθέτιδα και παρουσιάστρια.
Αργύρης Αγγέλου

O Αργύρης Αγγέλου (Χαλκίδα, 16 Ιουνίου 1978) είναι Έλληνας ηθοποιός.
Αγγελική Λάμπρη

Η Αγγελική Λάμπρη (Ιωάννινα, 29 Δεκεμβρίου 1974) είναι Ελληνίδα ηθοποιός. Έγινε γνωστή στο ευρύ κοινό από το ρόλο της "Αγγέλας" στην κωμική σειρά του Mega Channel "Στο Παρά Πέντε" όπου πρωταγωνίστησε τις σεζόν 2005-2007. Ακολούθησαν πρωταγωνιστικοί ρόλοι σε σειρές όπως "Γοργόνες" και "Η Οικογένεια Βλάπτει" ενώ κινηματογραφικά έχει λάβει μέρος στις ταινίες "Βασίλισσα Μαϊμού", "Το μαντολίνο του λοχαγού Κορέλι", "Η Κληρονόμος" και "Νήsos 2: Το κυνήγι του χαμένου θησαυρού".
Ιωάννης Ξηροτύρης

Ο Ιωάννης Ξηροτύρης (1900 - 23 Φεβρουαρίου 2004) ήταν Έλληνας εκπαιδευτικός και συγγραφέας.
Κένι Άντονι

Ο Κένι Άντονι ("Kenny Anthony", 8 Ιανουαρίου 1951-) είναι πολιτικός από την Αγία Λουκία, ο οποίος υπηρέτησε ως πρωθυπουργός της χώρας από τις 30 Νοεμβρίου 2011 ως τις 7 Ιουνίου 2016. Σπούδασε στο Πανεπιστήμιο των Δυτικών Ινδιών και μετά στο Μπέρμιγχαμ. Έγινε μέλος του Εργατικού Κόμματος της χώρας του (Υπουργός Παιδείας την περίοδο 1980-81) και έγινε πρωθυπουργός στις 24 Μαΐου του 1997, έπειτα από σαρωτική νίκη στις εκλογές της προηγούμενης ημέρας. Το 2006 το κόμμα του έχασε τις εκλογές και τον διαδέχθηκε στην πρωθυπουργία ο γηραιός Τζον Κόμπτον.

Στις 30 Νοεμβρίου 2011 ο Άντονι επέστρεψε στην πρωθυπουργία, έπειτα από την εκλογική νίκη του Εργατικού Κόμματος της Αγίας Λουκίας, με 10 επί συνόλου 17 εδρών στο Κοινοβούλιο. 

Έπειτα από τις εκλογές του 2016 αντικαταστάθηκε στην πρωθυπουργία από τον Άλεν Τσάστνετ. Ταυτόχρονα, παραιτήθηκε και από την ηγεσία του κόμματός του.
Χαμ Λίνι

Ο Χαμ Λίνι ("Ham Lini Vanuaroroa", 1951-) είναι πολιτικός από το Βανουάτου.Υπήρξε πρωθυπουργός της χώρας από το 2004 ως το 2008.
Καλκότ Ματασκελέκελε

Ο Καλκότ Ματασκελέκελε (Kalkot Mataskelekele, 1949-) ήταν Πρόεδρος του Βανουάτου από το 2004 ως το 2009. Η θητεία του διήρκεσε 5 έτη και είναι ο πρώτος πτυχιούχος Αρχηγός Κράτους της νησιωτικής χώρας.
Ρεντ Μπάτονς

Ο Ρεντ Μπάτονς (αγγλ. Red Buttons), καλλιτεχνικό ψευδώνυμο του Άαρον Τσουάτ (αγγλ. Aaron Chwatt, 5 Φεβρουαρίου 1919 - 13 Ιουλίου 2006), ήταν Αμερικανός ηθοποιός. Βραβεύτηκε με ένα Όσκαρ για το ρόλο του στρατιωτικού Κέλι στην ταινία "Σαγιονάρα" "(Sayonara)" το 1957. Στην τηλεόραση διατηρούσε το "«The Red Buttons Show»", ενώ στον κινηματογράφο εμφανίστηκε στις ταινίες "Χατάρι" "(Hatari, 1962)", "Η μεγαλύτερη ημέρα του πολέμου" "(The Longest Day, 1962)", "Σκοτώνουν τα άλογα όταν γεράσουν" "(They Shoot Horses, Don't They?, 1969)", "Η περιπέτεια του Ποσειδώνα" "(The Poseidon Adventure, 1972)", "Ο Πιτ και ο δράκος" "(Pete's Dragon, 1977)".
Σομαλία

Η Σομαλία (σομαλικά: "Soomaaliya", αραβικά: الصومال / "As-Suumaal", επίσημη ονομασία: "Ομοσπονδιακή Δημοκρατία της Σομαλίας", "Jamhuuriyadda Dimugradiga Soomaaliya") είναι χώρα της ανατολικής Αφρικής, με εκτεταμένες ακτές βόρεια, ανατολικά και νοτιοανατολικά στον κόλπο του Άντεν και τον Ινδικό ωκεανό αντίστοιχα, καθώς βρίσκεται στο λεγόμενο Κέρας της Αφρικής. Συνορεύει στα βορειοδυτικά με την Αιθιοπία, στα δυτικά με το Τζιμπουτί και στα νοτιοδυτικά με την Κένυα.

Η χώρα έχει έκταση 637.657 τ.χλμ. και πληθυσμό 16.360.000 κατοίκους, σύμφωνα με τη μέση εκτίμηση των Ηνωμένων Εθνών για το 2021. Πρωτεύουσα και μεγαλύτερη σε πληθυσμό πόλη είναι το Μογκαντίσου.
Ρενέ Πρεβάλ

Ο Ρενέ Πρεβάλ ("René Garcia Préval", 17 Ιανουαρίου 1943 - 3 Μαρτίου 2017) ήταν πολιτικός, ο οποίος υπηρέτησε ως πρόεδρος της Αϊτής (1996-2001 και 2006-2011).
Σαν Φρανσίσκο

thumb|right|250px|Άποψη της πόλης το 1945
Το Σαν Φρανσίσκο (αγγλ. "City and County San Francisco") ή επίσημα ο Άγιος Φραγκίσκος είναι πολιτιστικό, εμπορικό και οικονομικό κέντρο της Καλιφόρνιας. Είναι η τέταρτη μεγαλύτερη πόλη στην Καλιφόρνια και η δέκατη έβδομη μεγαλύτερη στις Η.Π.Α, με πληθυσμό 883.255 κατοίκους. Η μητροπολιτική περιοχή του Σαν Φρανσίσκο, αριθμεί 4.731.803 κατοίκους. 

Η πόλη, βρίσκεται στο βόρειο άκρο της χερσονήσου του Σαν Φρανσίσκο και είναι το κεντρικό σημείο της περιοχής του Κόλπου του Σαν Φρανσίσκο, που έχει πληθυσμό 9.666.055 κατοίκους. Το Σαν Φρανσίσκο είναι η δεύτερη πιο πυκνοκατοικημένη πόλη της Αμερικής, μετά τη Νέα Υόρκη. 

Το 1776, οι Ισπανοί ήταν οι πρώτοι Ευρωπαίοι που εγκαταστάθηκαν στο Σαν Φρανσίσκο, που το ονόμασαν έτσι από τον Άγιο Φραγκίσκο. Η πόλη πέρασε από την κατοχή των Ισπανών στο κράτος του Μεξικού και έπειτα στις ΗΠΑ το 1848. Με την ένταξη της Καλιφόρνιας στις ΗΠΑ ανακαλύφθηκαν παράληλλα σημαντικά κοιτάσματα χρυσού στο 1848 και τα αποθέματα ασημιού "Comstock Lode" το 1859, το οποίο είχε ως αποτέλεσμα η πόλη να αναπτύχθεί ραγδαία. 

Μετά την μεγάλη πυρκαγιά της το 1906, η οποία προκλήθηκε από εναν μεγάλο σεισμό, επανοικοδομήθηκε γρήγορα και σήμερα είναι μια από τις πιο αναγνωρίσιμες πόλεις των Ηνωμένων Πολιτειών. Είναι επίσης και από τις λίγες πόλεις παγκοσμίως που έχει λάβει αυξημένα αντισεισμικά μέτρα, με σκοπό την αποφυγή μιας δεύτερης πανωλεθρίας σαν αυτή του 1906.

Ως τουριστικός προορισμός, η πόλη είναι ιδιαίτερα γνωστή για τη Γέφυρα της Χρυσής Πύλης, την Τσάιναταουν, και την περιοχή Χέιτ-Άσμπουρι.
Δελτίο Ειδικού Εισιτηρίου

Το Δελτίο Ειδικού Εισιτηρίου (ΔΕΕ, λέγεται και φοιτητικό πάσο ή απλώς πάσο) είναι μια κάρτα έκπτωσης για την χρήση των μέσων μαζικής μεταφοράς στην Ελλάδα. Χορηγείται κυρίως σε φοιτητές πανεπιστημιακών ιδρυμάτων, ενώ υπάρχουν και άλλοι τύποι ΔΕΕ για χρήση από άλλες ειδικές κατηγορίες επιβατών, όπως Άτομα με Αναπηρία, ορισμένους δημοσίους υπαλλήλους, στρατιωτικούς, πολυτέκνους κτλ.
Αραβία

thumb|250px|Η Αραβική Χερσόνησος όπως διακρίνεται από δορυφόρο.
Η Αραβία ή Αραβική Χερσόνησος είναι μεγαλύτερη χερσόνησος της Ασίας, με μήκος 2.200 χλμ. στο μεγαλύτερο μήκος της και 2.000 χλμ. στο μεγαλύτερο πλάτος της.
Από γεωλογικής άποψης είναι συνέχεια της Σαχάρας και τμήμα του αμμώδους εδάφους που περνώντας από το Ιράν φτάνει μέχρι την έρημο Γκόμπι.
Η Αραβία είναι ένα άνυδρο οροπέδιο ενώ στη μέση περίπου βρίσκονται οάσεις και χωριά με φοίνικες και νερό σε μεγάλο βάθος.
Πολύ γνωστή για τις ερήμους της και γενικά τον ερημικό της χαρακτήρα, τα μεγάλα κοιτάσματα πετρελαίου και, πολιτισμικά, ως γη των Αράβων και κοιτίδα του πολιτισμού τους, και ως η κοιτίδα μιας από τις τρεις μεγάλες μονοθεϊστικές θρησκείες της ανθρωπότητας, του Ισλάμ.

Ο πολιτισμός της Αραβίας αναπτύχθηκε κοντά στις ακτές, ιδίως στην περιοχή της Χετζάζ (στη σημερινή Σαουδική Αραβία) που βρίσκονται οι πόλεις Μέκκα και Μεδίνα και στην Υεμένη, πατρίδα πολλών παλιών βασιλείων.

Πολιτικά, το μεγαλύτερο μέρος της Αραβικής Χερσονήσου καταλαμβάνεται από το κράτος Σαουδική Αραβία, και ακολουθούν σε έκταση τα κράτη Υεμένη, Ομάν και τα πολύ μικρότερα Κουβέιτ, Κατάρ, Ηνωμένα Αραβικά Εμιράτα, και Μπαχρέιν (το τελευταίο για την ακρίβεια είναι απλώς νησί κοντά στις ακτές της Αραβίας).
Τροπικός του Αιγόκερω

thumb|400px|Ο νοητός κύκλος του Τροπικού του Αιγόκερω στον παγκόσμιο χάρτη.

Ο Τροπικός του Αιγόκερω είναι ένας από τους πέντε βασικούς νοητούς κύκλους γεωγραφικού πλάτους στη χαρτογράφηση της Γης. Βρίσκεται παράλληλος με τον ισημερινό της Γης σε απόσταση 23° 26′ 22″ νότια, ενώ ορίζεται ως ο κύκλος με το νοτιότερο γεωγραφικό πλάτος στο οποίο μπορεί να βρεθεί ο Ήλιος στο ζενίθ το μεσημέρι κατά το χειμερινό ηλιοστάσιο του Δεκεμβρίου (21 ή 22 Δεκεμβρίου). Κατά το χειμερινό ηλιοστάσιο σημειώνεται η μικρότερη σε διάρκεια ημέρα και η μεγαλύτερη σε διάρκεια νύχτα του έτους (στο βόρειο ημισφαίριο), ενώ εκείνη τη μέρα το νότιο ημισφαίριο της Γης έχει τη μέγιστη δυνατή έκθεση προς τον Ήλιο.
Αθανάσιος Παπούλης

Ο Αθανάσιος Παπούλης (1921 – 25 Απριλίου 2002) ήταν Έλληνας μηχανικός και μαθηματικός στα εφαρμοσμένα μαθηματικά.